Messis svar til Ronaldo: Fire mål
Cristiano Ronaldo scoret hattrick på ti minutter da Real Madrid møtte Getafe til formiddagskamp i Primera Division søndag. Det virker å kunne ha inspirert Lionel Messi. Iallfall toppet den argentinske målmaskinen Ronaldos bragd ved å score ett mer, tilsammen fire mål, da Barcelona senere på dagen tok i mot bunnlaget Osasuna. Med et mål fra straffemerket og tre fra spill ble Lionel Messi den første spilleren noensinne som scorer i 11 strake La Liga-kamper. Sist han ikke scoret i en kamp var da Barcelona møtte Benfica 5. desember i fjor. Med Messis scoringer i dag er han oppe i 33 mål sålangt denne sesongen. Det er ni mer enn hva Ronaldo har. Lionel Messi har alene scoret flere mål i spansk eliteserie denne sesongen enn samtlige lag bortsett fra topp tre-klubbene. Kun Barcelona (71), Atlético Madrid (42) og Real Madrid (54) har bedre målstatistikk enn det verdens beste fotballspiller har på egen hånd. Mannen som i 2012 satte «verdensrekord» med 91 scoringer i ett kalenderår, ligger godt foran skjema til å bedre også den. Forrige La Liga-sesong behøvde argentineren 28 kamper på å nå 33 scoringer. Søndag gjorde han det i 21. serierunde.Onsdag møtes de to målmaskinene Ronaldo og Messi til kamp når Él Clasico skal spilles på Bernabeu i Copa del Rey, den spanske cupen. Barcelona - Osasuna 5-1 (3-1) Mål: 1-0 Lionel Messi (11), 1-1 Raoul Loe (24), 2-1 Messi (str. 28), 3-1 Pedro Rodriguez (40), 4-1 Messi (56), 5-1 Messi (58). 76.000 tilskuere. Rødt kort: Alejandro Arribas (27), Osasuna.Mål: 1-0 Piti (str. 4), 2-0 Andrija Delibasic (64), 3-0 José Carlos (82). 10.000 tilskuere.Mål: 1-0 Sergio Ramos (53), 2-0 Cristiano Ronaldo (62), 3-0 Ronaldo (65), 4-0 Ronaldo (str. 72). 71.108 tilskuere. - - - Senere kampstart (21.00): Athletic Bilbao - Atlético Madrid, Mallorca - Málaga.
(Barcelona-Osasuna 5-1) Cristiano Ronaldo (27) og Lionel Messi (25) scoret syv mål tilsammen som oppvarming til onsdagens El Clasico.